# U G O V O R

o realizaciji programa javnog rada

zaključen između:

1. Zavoda za zapošljavanje Crne Gore, Bulevar revolucije br. 5, Podgorica, kojeg zastupa v.d.direktora Gzim Hajdinaga (u daljem tekstu: Zavod) i
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, adresa \_\_\_\_\_\_\_\_\_\_\_\_\_\_\_\_\_\_\_\_\_, PIB:\_\_\_\_\_\_\_\_\_\_\_\_\_, ovlašćeni zastupnik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Izvođač).

**Predmet ugovora**

**Član 1.**

Predmet ovog ugovora je regulisanje međusobnih prava, obaveza i odgovornosti ugovornih strana u vezi realizacije programa javnog rada, za \_\_\_ nezaposlena/ih lica iz evidencije Zavoda (u daljem tekstu: učesnik/ci), saglasno Odluci Upravnog odbora Zavoda, br.\_\_\_\_\_ od \_\_.\_\_.2024. godine, o izboru korisnika sredstava za realizaciju Programa »Direktno otvaranje radnih mjesta-javni rad« za 2024. godinu, po Konkursu br.\_\_\_\_\_\_\_\_.

Ugovorne strane su saglasne da realizuju program iz stava 1 ovog člana na način i pod uslovima utvrđenim ovim ugovorom.

**Mjesto, način i vrijeme realizacije programa**

**Član 2.**

Program iz člana 1 ovog ugovora sprovodi se u \_\_\_\_\_\_\_, u trajanju od \_\_\_\_ mjeseci i na način koji je Izvođač utvrdio Zahtjevom za realizaciju javnog rada, broj.\_\_\_\_\_\_\_\_\_\_\_\_\_ od \_\_/\_\_/2024.godine, sa datumom početka realizacije javnog rada u roku od 30 dana od dana zaključenja ovog ugovora.

Danom početka realizacije programa učesnik/ci zasniva/ju radni odnos kod izvođača, sa kojim zaključuje/u ugovor/e o radu, u trajanju određenom vremenu trajanja javnog rada, uključujući i dane odmora zaposlenog/ih učesnika.

**Obaveze Zavoda**

**Član 3.**

Zavod se obavezuje da:

* pripremi smjernice za izvršenje ovog ugovora – Operativni priručnik koji čini sastavni dio ugovora;
* po zaključenju ovog ugovora dostavi Izvođaču Operativni priručnik i putem elektronske pošte;
* izda uvjerenje o pripadnosti ciljnoj grupi i pripremljenosti za uključivanje u Program »Direktno otvaranje radnih mjesta-javni rad«, koje nezaposleno lice podnosi Izvođaču pri prijavi na slobodno radno mjesto;
* prati izvršenje obaveza u vezi realizacije programa;
* izvrši neposredan uvid u način sprovođenja programa javnog rada u zavisnosti od dužine trajanja programa, i to u prvom mjesecu za programe javnog rada koji se realizuju u trajanju do dva mjeseca, u prvom i trećem mjesecu za programe javnog rada koji se realizuje od tri do pet mjeseci, odnosno u prvom i petom mjesecu za programe javnog rada koji se realizuju u trajanju od šest mjeseci, kao i ukoliko nastupe okolnosti koje otežavaju ili onemogućavaju njegovo sprovođenje;
* vrši vanredni neposredan uvid u način sprovođenja programa i bez nastalih okolnosti koje otežavaju ili onemogućavaju njegovo sprovođenje;
* najavi izlazak na teren radi neposrednog uvida u način sprovođenja programa najkasnije tri dana prije dana posjete, izuzev ad hoc izlazaka na teren;
* odlučuje po zahtjevu za izmjenu u roku od 10 dana od dana prijema zahtjeva;
* obradi i odobri zahtjev za isplatu i izvještaj o napretku i završni izvještaj o realizaciji programa, u roku od 10 dana od dana njihovog prijema;
* izvrši isplate sredstava za realizaciju programa, na način i pod uslovima utvđenim ovim ugovorom i
* vrši druge radnje u vezi izvršenja ovog ugovora utvrđene Operativnim priručnikom.

**Obaveze Izvođača**

**Član 4.**

Izvođač se obavezuje da:

- izvrši ugovorne obaveze na način i rokovima utvrđenim ovim ugovorom i Operativnim priručnikom;

- dostavi Zavodu prijavu o slobodnom radnom mjestu saglasno broju odobrenih učesnika javnog rada utvrđenih shodno Odluci iz člana 1 stav 1 ovog ugovora;

- izvrši izbor učesnika programa iz kategorije nezaposlenih lica pripremljenih za uključivanje u odnosni program javnog rada;

- zaključi ugovor o realizaciji javnog rada sa programskim partnerom/ima, ukoliko je/su uključeni u realizaciju programa javnog rada;

- sa učesnikom/cima javnog rada zaključi ugovor/e o radu, saglasno članu 2, stav 2 ovog ugovora i kopije odnosnih ugovora dostavi Zavodu najkasnije u roku od pet dana od dana zaključenja ugovora;

- u zakonski utvrđenim rokovima prijavi učesnika/e na obavezno socijalno osiguranje, na puno radno vrijeme i Zavodu dostavi kopiju/e prijave/a na obavezno socijalno osiguranje učesnika, najkasnije do petog u drugom mjesecu realizacije programa;

- obezbijedi učesniku/cima ostvarivanje prava iz rada i po osnovu rada shodno propisima kojima se uređuje ta oblast;

- obezbijedi i sprovede zaštitu na radu učesnika za vrijeme trajanja javnog rada, u skladu sa zakonom, propisanim mjerama i normativima zaštite na radu;

- dostavi Zavodu kopiju/e polise/a osiguranja i izvod iz banke, najkasnije uz završni izvještaj o realizaciji programa javnog rada;

- u zakonski utvrđenim rokovima, vrši isplate zarada učesnicima programa i Zavodu dostavlja dokaze o isplaćenim zaradama, porezima i doprinosima za obavezno socijalno osiguranje učesnika programa, uz zahtjev za isplatu i završni izvještaj;

- vodi dnevnu evidenciju o sprovedenim aktivnostima javnog rada i evidenciju prisustva učesnika javnog rada i dostavlja ih Zavodu uz zahtjev/e za isplatu;

- u slučaju raskida ugovora o radu sa učesnikom programa, bez odlaganja, obavijesti Zavod i dostavi kopiju rješenja o prestanku radnog odnosa učesnika, u roku od tri dana od dana donošenja rješenja;

- u slučaju uplate sredstava od strane Zavoda za period realizacije programa po prestanka radnog odnosa učesnika sa kojim je raskinut ugovor o radu, izvrši povraćaj neosnovano primljenih sredstava, na račun br. 832-3201-03 – ostali prihodi Zavoda – podračun Državnog trezora, sa pozivom na arhivski broj ovog ugovora;

 - u svim aktivnostima vezanim za promociju programa javnog rada, navede da je podržan od strane Zavoda i koristi istinite i tačne podatke u vezi njegove realizacije;

- omogući Zavodu neposredan uvid u realizaciju programa javnog rada shodno članu 3, stav 1, alineja 5 ovog ugovora i postupi po eventualnim sugestijama Zavoda radi postizanja planiranih rezultata programa;

- dostavi Zavodu zahtjeve za isplatu, najkasnije do 5-tog u mjesecu za prethodni mjesec realizacije programa;

- sačini izvještaj o napretku i završni izvještaj o realizaciji programa na obrascima dostavljenim od strane Zavoda;

- dostavi Zavodu izvještaj o napretku javnog rada koji se realizuje u trajanju od tri do šest mjeseci, i to: do 5-og u drugom mjesecu realizacije za programe javnog rada koji se realizuju u trajanju od tri do četiri mjeseca, do 5-og u trećem mjesecu za programe javnog rada koji se realizuje u trajanju od pet mjeseci, odnosno do 5-og u četvrtom mjesecu za programe koji se realizuju u trajanju od šest mjeseci.

- dostavi Zavodu završni izvještaj najkasnije 15 dana od dana završetka javnog rada;

- vrši druge radnje u vezi izvršenja ovog ugovora utvrđene Operativnim priručnikom.

**Naknada troškova realizacije programa**

**Član 5.**

Za finansiranje javnog rada iz člana 1 ovog ugovora Zavod je opredijelio sredstva u iznosi do \_\_\_\_\_\_\_\_\_\_€, za \_\_\_\_\_\_učesnika.

Učešće Zavoda u finansiranju javnog rada određeno je brojem učesnika i na mjesečnom nivou iznosi do 568,07 € po učesniku.

Ukoliko dođe do smanjenja broja učesnika tokom realizacije javnog rada finansijska obaveza Zavoda iz stava 1 ovog člana, srazmjerno se smanjuje.

Isplata sredstava iz stava 1 ovog člana vrši se mjesečno, po odobrenju zahtjeva za isplatu za predhodni mjesec realizacije programa, na poseban račun Izvođača, br \_\_\_\_\_\_\_\_\_\_\_\_\_\_\_\_, u iznosu do \_\_\_\_­­­\_\_ €.

**Izmjene i dopune ugovora**

**Član. 6**

Ugovorne strane su saglasne da će jedna drugu bez odlaganja pisanim putem obavijestiti o svakoj nastaloj promjeni od uticaja na način i vrijeme realizacije predmeta ugovora i na utvrđene obaveze ugovornih strana u vezi sa njegovom realizacijom.

Izmjene i dopune ovog ugovora vršiće se uz obostranu saglasnost, sporazumno i u pisanoj formi.

**Raskid ugovora**

**Član. 7**

Ugovorne strane su saglasne da do raskida ugovora može doći ukoliko bilo koja od njih ne izvršava svoje obaveze u rokovima i na način predviđen ugovorom.

U slučaju da Izvođač ne pristupi izvršenju ugovora, odnosno ne ispuni svoje obaveze, Zavod stiče pravo na jednostrani raskid ugovora i/ili na naknadu nastalih troškova u vezi izvršavanja svog dijela obaveza.

**Sudska nadležnost**

**Član. 8**

Ugovorne strane su saglasne da eventualne nesporazume koji nastanu tokom realizacije ugovora rješavaju mirnim putem, u duhu dobre poslovne saradnje. Ukoliko u tome ne uspiju, nadležan je sud u Podgorici.

**Stupanje ugovora na snagu**

**Član. 9**

Ugovor stupa na snagu danom potpisivanja i ovjerom potpisa ovlašćenih lica ugovornih strana.

**Primjerci ugovora**

**Član. 10**

Ugovor je sačinjen u šest (6) istovjetnih primjerka, od kojih Zavod za svoje potrebe zadržava četiri (4) primjerka, a Izvođač dva (2) primjerka ugovora.

Svaki potpisani primjerak ugovora predstavlja original i proizvodi jednako pravno dejstvo.

**ZA IZVOĐAČA ZA ZAVOD**

\_\_\_\_\_\_\_\_\_\_\_\_\_ VD DIREKTORA

 Gzim Hajdinaga